ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
ఆంధ్రప్రదేశ్లో మాండౌస్ తుఫానువల్ల నష్టపోయిన 28 వేల మందికిపైగా ‘ఎఫ్సివి’ పొగాకు రైతులకు తక్షణ ఉపశమనం
ఆంధ్రప్రదేశ్లోని దక్షిణ ప్రాంతాల లో పొగాకు బోర్డు పరిధిలోని సాగుదారుల సంక్షేమ పథకాల కింద ప్రతి సభ్యునికీ పొగాకు ఉత్పత్తిదారుల సంక్షేమ నిధి నుంచి రూ.10,000 వంతున ప్రత్యేక వడ్డీ రహిత రుణం మంజూరు కోసం రూ.28.11 కోట్లు కేటాయించే ప్రతిపాదనకు ఆమోదముద్ర పడింది. ఈ మేరకు మొత్తం 28,112 మంది రైతులకు ప్రయోజనం చేకూరే ప్రతిపాదనను కేంద్ర వాణిజ్య-పరిశ్రమలు; వినియోగదారుల వ్యవహారాలు, ఆహారం-ప్రజాపంపిణీ, జౌళి శాఖల మంత్రి శ్రీ పీయూష్ గోయల్ ఆమోదించారు. మాండౌస్ తుపాను వర్షాల వల్ల నష్టపోయిన ‘ఎఫ్సివి’ పొగాకు రైతులు ఆ కష్టం నుంచి కోలుకునేందుకు ఈ నిర్ణయం దోహదం చేస్తుంది. తదనుగుణంగా వారు తక్షణ నష్ట నివారణ చర్యలు చేపట్టడానికి ఇతోధికంగా తోడ్పడుతుంది.
ఆంధ్రప్రదేశ్లోని 10 జిల్లాల్లో 66,000 హెక్టార్ల విస్తీర్ణంలో 121 మిలియన్ కిలోల  వార్షిక ఉత్పత్తితో ప్రధాన వాణిజ్య పంటగా ‘ఎఫ్సివి' పొగాకును సాగుచేస్తారు. భారతదేశం నుంచి ఎగుమతి చేసే ముడి పొగాకులో ఈ ‘ఎఫ్సివి' రకం ప్రధానమైనది. ఈ మేరకు మొత్తం ముడి పొగాకు ఎగుమతులలో  ‘ఎఫ్సివి' రకం 2021-22లో పరిమాణం పరంగా 53.62 శాతం కాగా, విలువ పరంగా 68.47 శాతంగా నమోదైంది.
ఈ రకం పొగాకు సాగుచేసే రైతులు తమ ఉత్పత్తులను పొగాకు బోర్డు ఏర్పాటు చేసి, నిర్వహిస్తున్న ఇ-వేలం వేదికద్వారా పారదర్శక రీతిలో విక్రయిస్తూ న్యాయమైన, లాభదాయక ధరను పొందుతారు. ఈ నేపథ్యంలో కేంద్ర వాణిజ్య-పరిశ్రమల మంత్రిత్వ శాఖ పరిధిలోని చట్టబద్ధ సంస్థ ‘పొగాకు బోర్డు’ అర్హులైన ‘ఎఫ్సివి' పొగాకు రైతులకు వడ్డీ రహిత రుణమంజూరు వ్యవహారాలను నిర్వహిస్తుంది.
సాంస్కృతిక మంత్రిత్వ శాఖ
అదనపు సౌకర్యాలు కల్పించడానికి వీలుగా ఆంధ్రప్రదేశ్ లోని 3 స్మారక చిహ్నాలను "ఆదర్శ స్మారక" కేంద్రాలు గా గుర్తించారు: శ్రీ జి. కిషన్ రెడ్డి
కీలక ముఖ్యాంశాలు :
- ఆంధ్రప్రదేశ్లోని నాగార్జున కొండ వద్ద ఉన్న స్మారక చిహ్నాలు, సాలిహుండంలో బుద్ధుని అవశేషాలు, లేపాక్షి లోని వీరభద్ర ఆలయం 'ఆదర్శ స్మారక' కేంద్రాలు గా గుర్తించబడ్డాయి.
- ఈ ఆదర్శ స్మారక కేంద్రాల లో వై-ఫై, ఫలహారశాల, వ్యాఖ్యాన కేంద్రం, బ్రెయిలీ సంకేతాలు, విద్యుత్ దీపాలంకరణ మొదలైన అదనపు సౌకర్యాలు కలుగజేయ వలసి ఉంటుంది.
- "వారసత్వాన్ని దత్తత చేసుకోండి" అనే ప్రభుత్వ పథకం లో గండికోట వద్ద కోట ను చేర్చారు .
- ఆంధ్రప్రదేశ్లో 135 కేంద్ర రక్షిత స్మారక చిహ్నాలు / ప్రదేశాలు ఉన్నాయి.
ఆంధ్రప్రదేశ్ రాష్ట్రంలో 135 కేంద్ర రక్షిత స్మారక చిహ్నాలు / ప్రదేశాలు ఉన్నాయి. కేంద్ర రక్షిత స్మారక చిహ్నాలు / ప్రదేశాలలో సదుపాయాలు, సౌకర్యాలు కల్పించడం తో పాటు, అక్కడ పరిస్థితులను మెరుగుపరచడం ఒక నిరంతర ప్రక్రియ గా కొనసాగుతూనే ఉంటుంది.
ఆంధ్రప్రదేశ్లోని మూడు స్మారక చిహ్నాలు  గుంటూరు జిల్లా లోని నాగార్జునకొండ వద్ద ఉన్న స్మారక చిహ్నాలు,  శ్రీకాకుళం జిల్లాలోని శాలిహుండం వద్ద ఉన్న బుద్ధుని అవశేషాలు  అనంతపురం జిల్లాలోని లేపాక్షి వద్ద ఉన్న వీరభద్ర ఆలయం ఆదర్శ స్మారక కేంద్రాలు గా గుర్తించబడ్డాయి. ఇక్కడ వై-ఫై, ఫలహారశాల, వ్యాఖ్యాన కేంద్రం, బ్రెయిలీ సంకేతాలు, విద్యుత్ దీపాలంకరణ వంటి అదనపు సౌకర్యాలు కల్పిస్తారు. వీటితో పాటు, గండికోట వద్ద ఉన్న కోట ను, పి.పి.పి. పద్ధతి లో పర్యాటక మంత్రిత్వ శాఖ కు చెందిన "వారసత్వాన్ని దత్తత చేసుకోండి" అనే ప్రభుత్వ పథకం లో చేర్చారు .
ఈ కేంద్రీకృత రక్షిత స్మారక చిహ్నాలు / ప్రదేశాల్లో పరిసరాల పరిరక్షణ, సంరక్షణ, పర్యావరణ అభివృద్ధి పనులను అవసరం మరియు ప్రాధాన్యత ఆధారంగా నిర్ణయించిన వార్షిక పరిరక్షణ కార్యక్రమం క్రింద చేపడతారు.
కేంద్ర సాంస్కృతిక శాఖ మంత్రి శ్రీ జి. కిషన్ రెడ్డి ఈ రాజ్యసభ కు సమర్పించిన లిఖిత పూర్వక సమాధానం లో ఈ సమాచారాన్ని పొందుపరిచారు.
ప్రధాన మంత్రి కార్యాలయం
జన్యుశాస్త్రం లో ప్రముఖురాలు మరియు దక్షిణ ఆఫ్రికాలో అకాడమీ ఆఫ్ సైన్స్ కు సిఇఒ డాక్టర్హిమ్ లా సూడ్ యాల్ గారి తో సమావేశమైన ప్రధాన మంత్రి
జన్యుశాస్త్రం లో ప్రముఖురాలు మరియు దక్షిణ ఆఫ్రికా లో అకాడమీ ఆఫ్ సైన్స్ కు సిఇఒ అయిన డాక్టర్ హిమ్ లా సూడ్ యాల్ గారి తో ప్రధాన మంత్రి శ్రీ నరేంద్ర మోదీ 2023 ఆగస్టు 24 వ తేదీ నాడు జోహాన్స్ బర్గ్ లో భేటీ అయ్యారు
వారు మానవ జన్యు రేఖల సంబంధి రంగం మరియు వ్యాధుల ను గుర్తించడం లో వాటి ని వినియోగించుకోవడాన్ని గురించిన తమ అభిప్రాయాల ను ఒకరితో మరొకరు వెల్లడించుకొన్నారు.
జన్యుశాస్త్రం రంగం లో భారతదేశాని కి చెందిన సంస్థల తో కలసి సమన్వయాన్ని నెలకొల్పుకోవలసిందంటూ డాక్టర్ సూడ్ యాల్ గారి కి ప్రధాన మంత్రి ఆహ్వానం పలికారు.
ప్రధాన మంత్రి కార్యాలయం
శ్రీ సురేష్ అంగడి మృతి పట్ల ప్రధానమంత్రి సంతాపం వ్యక్తం చేశారు.
రైల్వే శాఖ సహాయ మంత్రి శ్రీ సురేష్ అంగడి మృతి పట్ల ప్రధానమంత్రి శ్రీ నరేంద్ర మోదీ సంతాపం వ్యక్తం చేశారు.
కర్ణాటకలో పార్టీని బలోపేతం చేయడానికి కష్ట పడి కృషి చేసిన శ్రీ సురేష్ అంగడి, అసాధారణమైన కార్యకార్త. ఆయన అంకితమైన పార్లమెంటు సభ్యుడు, సమర్థవంతమైన మంత్రి, అన్ని వర్గాల ప్రజల మన్ననలను అందుకున్నారు. ఆయన మృతి చాలా విచారాన్నికలిగించింది. ఈ విచారకరమైన సమయంలో, అతని కుటుంబం మరియు స్నేహితులకు నా సానుభూతిని వ్యక్తం చేస్తున్నాము". అని ప్రధానమంత్రి పేర్కొన్నారు.
మంత్రిమండలి
షాంఘై కోఆపరేషన్ ఆర్గనైజేషన్  సభ్య దేశాల అధీకృత సంస్థల మధ్య యువశక్తి రంగంలో సహకార ఒప్పందానికి ఆమోదం తెలిపిన కేంద్ర మంత్రివర్గం
యువశక్తి రంగంలో కలిసి పనిచేయడానికి షాంఘై కోఆపరేషన్ ఆర్గనైజేషన్  సభ్య దేశాల అధీకృత సంస్థల మధ్య కుదిరిన ఒప్పందాన్ని ఈరోజు ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ దృష్టికి తీసుకు రావడం జరిగింది.
యువశక్తి రంగంలో కలిసి పనిచేయాలన్న అవగాహనకు 17.09.2021న షాంఘై కోఆపరేషన్ ఆర్గనైజేషన్ సభ్య దేశాలు వచ్చాయి. ఒప్పందంపై భారతదేశం తరఫున కేంద్ర యువజన వ్యవహారాలు, క్రీడల శాఖ మంత్రి సంతకం చేశారు. షాంఘై కోఆపరేషన్ ఆర్గనైజేషన్ వ్యవహార అధికార భాషలుగా రష్యన్ మరియు చైనీస్ భాష ఉంటాయి.
సహకార అంశాలు:
యువత, యువజన సంస్థలు ల మధ్య సహకారాన్ని మరింత పెంపొందించి యువజన విధానాలను అమలు చేయడంతో పాటు అంతర్జాతీయంగా యువత మధ్య సహకారం పెంచడం లాంటి అంశాలపై పరస్పర సహకారంతో పనిచేయాలని సభ్య దేశాలు నిర్ణయించాయి. యువతకు వృత్తిపరమైన నైపుణ్యాలు అందించడం, శాస్త్రీయ, సూచన మరియు విధానపరమైన అంశాల మార్పిడి, జాతీయ సంస్థల పని అనుభవం పంచుకోవడం, యువజన ప్రజా సంస్థలకు ప్రోత్సాహం, యువజన విధానాల అమలులో సంబంధం ఉన్న సంస్థలు, సంఘాల మధ్య అవగాహన కల్పించడం, యువతకు సంబంధించిన అంశాలపై పరిశోధన సాగించి, పరిశోధన ఫలాలను పరస్పరం అందించుకోవడం, శాస్త్రీయ ప్రచురణల మార్పిడి, విధ్వంసక కార్యక్రమాల్లో యువత పాల్గొనకుండా చూసే విధంగా కార్యక్రమాలను అమలు చేయడం, యువత ఎదుర్కొంటున్న సమస్యలపై అవసరమైన పరిశోధన సాగించడం, యువత ఉపాధి, శ్రేయస్సు లక్ష్యంగా వ్యవస్థాపకత మరియు వినోద ప్రాజెక్టులను వారికి అందుబాటులోకి తేవడం, ఉమ్మడి ఆర్థిక మరియు వినూత్న కార్యక్రమాలను ప్రోత్సహించడం, షాంఘై కోఆపరేషన్ ఆర్గనైజేషన్ యువజన కార్యకలాపాలకు పరస్పర సహకారం అందించే కోవాలని సభ్య దేశాలు నిర్ణయించాయి.
షాంఘై కోఆపరేషన్ ఆర్గనైజేషన్ సభ్య దేశాల మధ్య పరస్పర విశ్వాసం స్నేహపూర్వక సంబంధాలు, సహకారాన్ని బలోపేతం చేయడం ప్రధాన లక్ష్యంగా ఈ ఒప్పందం కుదిరింది. షాంఘై కోఆపరేషన్ ఆర్గనైజేషన్ సభ్య దేశాల మధ్య స్నేహపూర్వక సంబంధాలను మరింతగా పెంచే అంశంలో యువత పాత్ర గుర్తించి, దానికి తగినంత ప్రాధాన్యత కల్పించి, అంతర్జాతీయ అనుభవం ఆధారంగా యువత మధ్య సహకారం పెంపొందేందుకు అవసరమైన పరిస్థితులను మరింత మెరుగుపరచాలని షాంఘై కోఆపరేషన్ ఆర్గనైజేషన్ సభ్య దేశాలు నిర్ణయించాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 199.12 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,32,457
మొత్తం కేసుల్లో క్రియాశీల కేసులు 0.30%
ప్రస్తుత రికవరీ రేటు 98.49%
గత 24 గంటల్లో 15,447 మంది కోలుకున్నారు. దీంతో, కోలుకున్నవారి మొత్తం సంఖ్య 4,30,11,874 కు పెరిగింది.
గత 24 గంటల్లో 16,906 కొత్త కేసులు నమోదయ్యాయి.
రోజువారీ పాజిటివిటీ రేటు 3.68%
వారపు పాజిటివిటీ రేటు 4.26%
గత 24 గంటల్లో చేసిన 4,59,302 కొవిడ్ పరీక్షలతో కలిపి ఇప్పటివరకు 86.77 కోట్ల పరీక్షలు చేశారు.
|
కార్మిక, ఉపాధికల్పన మంత్రిత్వ శాఖ
|
పిఎంజికెవై కింద మినహాయింపు పొందిన పిఎఫ్ ట్రస్టుల 40,826 మంది సభ్యులకు రూ 481.63 కోట్ల రూపాయల పంపిణీ
కోవిడ్ -19 మహమ్మారి వల్ల ఏర్పడిన సంక్షోభాన్ని ఎదుర్కోవడానికి ఇపిఎఫ్ పథకం నుండి ప్రత్యేక ఉపసంహరణకు ప్రభుత్వం వీలు కల్పించడం, ప్రభుత్వం ప్రకటించిన ప్రధాన మంత్రి గరీబ్ కల్యాణ్ యోజన  పథకంలో భాగం. ఇందు కోసం , 2020 మార్చి 28న ఒక అత్యవసర నోటిఫికేషన్ ద్వారా ఇపిఎఫ్ పథకంలో పేరా 68 L  ను ప్రవేశపెట్టడం జరిగింది.
ఈ ప్రొవిజన్ కింద మూడు నెలల వరకు మూల వేతనాలు, కరవు భత్యం లేదా ఇపిఎఫ్ చందాదారు ఖాతాలో నిల్వ ఉన్న 75 శాతం మొత్తం వరకు ఏది తక్కువ అయితే అది తిరిగి చెల్లించనవసరం లేని ఉపసంహరణకు వీలు కల్పిస్తారు. ఇంతకంటే తక్కువ మొత్తానికి కూడా సభ్యుడు దరఖాస్తు చేసుకోవచ్చు.
కోవిడ్ -19 మహమ్మారి నేపథ్యంలో మినహాయింపు పొందిన పి.ఎఫ్ ట్రస్టులు కూడా మంచిపనితీరు కనబరిచడం సంతోషం కలిగించే విషయం.
17.04.2020 మధ్యాహ్నం నాటికి మినహాయింపు పొందిన పిఎఫ్ ట్రస్టులు కోవిడ్ -19 కోసం పేరా 68-ఎల్ కింద 40,826 మంది పిఎఫ్ సభ్యులకు రూ481.63 కోట్లు  ముందుగానే పంపిణీ చేశాయి.
మినహాయింపు పొందిన మొదటి పది ఎస్టాబ్లిష్ మెంట్లు:
మినహాయింపు పొందిన కొన్ని సంస్థలు కూడా ఈ విషయంలో మంచి పని తీరు కనబరచాయి. 17.04.2020 నాటికి, కోవిడ్ -19 క్లెయిమ్ల కోసం పంపిణీ చేసిన మొత్తానికి సంబంధించి టాప్ 10 మినహాయింపు పొందిన సంస్థలు క్రింద సూచించడం జరిగింది:
|
|
క్రమ
సంఖ్య
|
|
ఎస్టాబ్లిష్మెంట్ పేరు
|
|
కోవిడ్ -19 క్లెయిమ్ ల
కిందఅందుకున్న దరఖాస్తులు
|
|
పరిష్కరించిన
కోవిడ్ -19
క్లెయిములు
|
|
మెత్తం
పంపిణీ
|
|
1
|
|
నైవేలి లిగ్నయిట్ కార్పొరేషన్,నైవేలి,701- కడలూరు , 607802
|
|
3255
|
|
3255
|
|
84,44,00,000
|
|
2
|
|
టాటా కన్సల్టెన్సీ సర్వీసెస్ లిమిటెడ్, ముంబాయి.
|
|
9373
|
|
9373
|
|
43,34,04,641
|
|
3
|
|
విశాఖపట్నం స్టీల్ ప్లాంట్, వైజాగ్
|
|
1708
|
|
1708
|
|
40,99,37,800
|
|
4
|
|
ఎన్.టి.పి.సి లిమిటెడ్, ఢిల్లీ
|
|
925
|
|
925
|
|
28,74,21,531
|
|
5
|
|
హెచ్.సి.ఎల్ టెక్నాలజీస్ లిమిటెడ్
,హిందూస్థాన్ఇన్ స్ట్రుమెంట్ లిమిటెడ్.
ఎంప్లాయిస్ ప్రావిడెంట్ ఫండ్ ట్రస్ట్ ,గుర్గావ్
|
|
6938
|
|
4415
|
|
27,14,03,862
|
|
6
|
|
పవర్గ్రిడ్ కార్పొరేషన్ ఆఫ్ ఇండియా లిమిటెడ్,ఢిల్లీ
|
|
1263
|
|
1089
|
|
26,17,32,403
|
|
7
|
|
ఒఎన్ జిసి , డెహ్రాడూన్
|
|
2297
|
|
1723
|
|
24,17,00,000
|
|
8
|
|
బిహెచ్ఇఎల్ ఆర్.సి.పురం
|
|
1367
|
|
1199
|
|
22,22,15,000
|
|
9
|
|
మెస్సర్స్ బిహెచ్ ఇ ఎల్, భోపాల్
|
|
1758
|
|
926
|
|
16,42,00,001
|
|
10
|
|
హిందూస్థాన్ పెట్రోలియం కార్పొరేషన్ లిమిటెడ్, ముంబాయి.
|
|
461
|
|
461
|
|
14,33,10,000
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
అర్హులైన దివ్యాంగులందరినీ , జాతీయ ఆహార భద్రతా చట్టం 2013 కింద చేర్చవలసిందిగా రాష్ట్రాలు, కేంద్ర పాలిత ప్రాంతాలను ఆదేశించిన ఆహారం, ప్రజాపంపిణీ విభాగం
జాతీయ ఆహారభద్రతా చట్టం 2013 కింద అర్హులైన దివ్యాంగులందరిని చేర్చాల్సిందిగా కేంద్ర వినియోగదారుల వ్యవహారాల మంత్రిత్వశాఖకు చెందిన ఆహారం, ప్రజా పంపిణీ విభాగం రాష్ట్రాలు, కేంద్ర పాలిత ప్రాంతాలకు లేఖలు పంపింది.
ఈ చట్టం లోని సెక్షన్ 38 కింద కేంద్ర ప్రభుత్వం రాష్ట్రప్రభుత్వాలకు , ఈ చట్టం సక్రమ అమలుకు ఎప్పటికప్పుడు ఆదేశాలు జారీచేసే అధికారం కల్పిస్తున్నది. జాతీయ ఆహార భద్రతా చట్టం 2013 కింద లబ్ధిదారులుగా ఉండడానికి అర్హతగల దివ్వాంగులందరికీ ఈ పథకం వర్తించే లా చూడాల్సిందిగా రాష్ట్రాలు , కేంద్ర పాలిత ప్రాంతాలకు ఈ విభాగం సలహాఇచ్చింది. ఎన్.ఎఫ్.ఎస్.ఎ, అలాగే పిఎంజికెఎవై లకింద వారికి అందవలసిన ఆహారధాన్యాల కోటాను ఈ చట్టం కింద అందేట్టు చూడాల్సిందిగా సూచించింది.
ఇప్పటికే ఈ పథకం కిందికి రాని అర్హులైన వారికి తాజాగా కార్డులను జారీచేయాలని అందులో పేర్కొన్నారు. ఎఎవై కుటుంబాల కింద లబ్ధిదారుల పేర్లు చేర్చుకోవడానికి అంగ వైకల్యం ఒక ప్రాతిపదిక అని, వీరు సమాజంలో అణగారిన వారని అందులో పునరుద్ఘాటించారు. లబ్ధిదారుల ఎంపికకు తాము సూచించిన ప్రాధాన్యతల ప్రకారం దివ్యాంగులను కూడా చేర్చుకోవడం తప్పనిసరి అని రాష్ట్రాలు, కేంద్రపాలిత ప్రాంతాలకు ఈ లేఖలో సూచించారు.
నేషనల్ ఫుడ్ సెక్యూరిటీ యాక్ట్ 2013 లోని సెక్షన్ 10, అంత్యోదయ అన్న యోజన పథకానికి వర్తించే నిబంధనలకు అనుగుణంగా ఆయా వ్యక్తులను దీని పరిధి కిందికి తెస్తుంది. మిగిలిన కుటుంబాలను రాష్ట్రప్రభుత్వాలు రూపొందించే మార్గదర్శకాల ప్రకారం ప్రాధాన్యతగల కుటుంబాలుగా పరిగణిస్తారు.
.
భారత ప్రభుత్వం ప్రకటించిన ఆత్మనిర్భర్ భారత్ ప్యాకేజ్, ఎన్.ఎఫ్.ఎస్.ఎ లేదా ఏ రాష్ట్ర పథకం పిడిఎస్.కార్డుల పరిధి కిందికి రాని వారికి ఉద్దేశించినది. అందువల్ల రేషన్ కార్డులేని దివ్యాంగులు ఆత్మనిర్భర్ భారత్ ప్యాకేజ్ కింద ప్రయోజనం పొందడానికి అర్హులు. ఈ పథకానికి ఆగస్టు 31, 2020 తో కాలం చెల్లనున్నందున, ఇప్పటికీ ఇందుకు ఒక వారం గడువు ఉంది. అందువల్ల , రేషన్ కార్డులేని దివ్యాంగులను గుర్తించి వారికి ఆత్మ నిర్భర్ భారత్ ప్యాకేజ్ కింద ప్రయోజనం కల్పించాల్సిందిగా ఆహార , ప్రజా పంపిణీ విభాగం అన్ని రాష్ట్రాలు, కేంద్ర పాలిత ప్రాంతాలను కోరింది.
ఈ పథకం 2020 మే నెలలో ప్రారంభమైందని, దివ్యాంగులతోపాటు రేషన్ కార్డులేని అర్హులైన లబ్ధిదారులందరూ దీనికిందికి వచ్చిఉంటారని భావిస్తున్నట్టు ఆ లేఖలో పేర్కొన్నారు. రాష్ట్రాలు, కేంద్ర పాలిత ప్రాంతాలు ఈ పథకం కింద అందుకున్న రేషన్ను , దివ్యాంగులు సహా, రేషన్కార్డులు లేని అర్హులైన లబ్ధిదారులకు పంపిణీ చేసేందుకు రాష్ట్రాలు వాడిఉంటాయని భావిస్తున్నట్టు తెలిపింది. ఇందుకు అనుగుణంగా సానుకూల చర్యలు తీసుకోవలసిందిగా రాష్ట్రాలకు విజ్ఞప్తి చేసింది.
మంత్రిమండలి
టెలికమ్యూనికేషన్/ఐసిటి ల రంగం లో సహకారానికి భారతదేశాని కి, యునైటెడ్ కింగ్ డమ్ కు మధ్య అవగాహనపూర్వక ఒప్పందంపై సంతకాలకు ఆమోదం తెలిపిన మంత్రిమండలి
టెలికమ్యూనికేషన్స్/ఇన్ఫర్మేషన్ ఎండ్ కమ్యూనికేషన్ టెక్నాలజీస్  రంగంలో సహకారం అశంపై భారతదేశ గణతంత్రానికి చెందిన కమ్యూనికేషన్స్ మంత్రిత్వ శాఖకు, యునైటెడ్ కింగ్ డమ్ ప్రభుత్వానికి చెందిన డిజిటల్, కల్చర్, మీడియా, స్పోర్ట్స్ డిపార్ట్మెంట్  కు మధ్య ఒక అవగాహన పూర్వక ఒప్పంద పత్రం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
టెలికమ్యూనికేషన్స్/ఐసిటి స్ రంగంలో పరస్పర అవగాహనను, ద్వైపాక్షిక సహకారాన్ని బలోపేతం చేయడంలో ఈ ఎమ్ఒయు తోడ్పాటు ను అందించనుంది. బ్రెక్సిట్ అనంతర కాలంలో, భారతదేశానికి మరిన్ని అవకాశాలను అందించడం, సహకార పరిధిని విస్తరించడం ఈ ఎమ్ఒయు ఉద్దేశంగా ఉంది.
ఉమ్మడి హితాలు ముడిపడివున్న ఈ కింది రంగాలను ఇరు పక్షాలు సహకారం కోసం గుర్తించాయి:
- టెలికమ్యూనికేషన్స్/ఐసిటి విధానం మరియు నియంత్రణ;
- స్పెక్ట్రమ్ నిర్వహణ;
- మొబైల్ రోమింగ్ సహా టెలికమ్యూనికేషన్ సంధానం;
- టెలికమ్యూనికేషన్స్/ ఐసిటి సంబంధిత సాంకేతిక ప్రామాణీకరణలు, పరీక్షలు చేయడం, ధ్రువపత్రాల జారీ;
- వైర్లెస్ కమ్యూనికేషన్స్;
- 5జి, ఇంటర్నెట్ ఆఫ్ థింగ్స్/మెషీన్ టు మెషీన్, క్లౌడ్ కంప్యూటింగ్, బిగ్ డాటా లు సహా టెలి కమ్యూనికేషన్స్/ ఐసిటి రంగంలో సాంకేతికపరమైన అభివృద్ధి;
- టెలికమ్యూనికేషన్ సంబంధిత మౌలిక సదుపాయాల భద్రత, టెలికమ్యూనికేషన్ సేవల ఏర్పాటుకు, టెలికమ్యూనికేషన్ సేవల వినియోగానికి సంబంధించిన భద్రత;
- ఉన్నత సాంకేతిక విజ్ఞాన సంబంధిత రంగాల్లో సామర్ధ్య నిర్మాణంతో పాటు సాధ్యమైన చోట్లల్లా నైపుణ్యాన్ని ఇచ్చి, పుచ్చుకోవడం;
- సరికొత్త సాంకేతికతలను, సరికొత్త సాంకేతికతల పరిశోధనలను, అలాగే నూతన ఆవిష్కరణలను అభివృద్ధి చేయడంలో సహకరించుకోవడం, వాటి తాలూకు సమాచారాన్ని ఒక పక్షానికి రెండో పక్షం వెల్లడించుకోవడం;
- టెలికమ్యూనినేషన్స్/ఐసిటి రంగంలో సంతకందారు దేశాలు మరియు మూడో పక్షం దేశాల సంయుక్త కృషికి అవకాశాలు ఉన్నాయా అనేది అన్వేషించడం;
- ఉభయ పక్షాలు అంగీకరించే మేరకు టెలికమ్యూనికేషన్స్/ఐసిటి పరిశ్రమ ప్రతినిధి వర్గాల ద్వారా వ్యాపారం, పెట్టుబడి, సాంకేతిక విజ్ఞాన కార్యకలాపాలకు మార్గాన్ని సుగమం చేయడం; సందర్శనలను, కార్యక్రమాలను, ప్రదర్శనలను ఏర్పాటు చేయడం; అలాగే
- ఈ ఎమ్ఒయు పరిధికి లోబడి ఇరు పక్షాల మధ్య అంగీకారం కుదిరే మేరకు టెలికమ్యూనికేషన్స్/ ఐసిటి రంగంలో ఇతర విధాలైన సహకారానికి కూడా అవకాశం ఉంటుంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.82 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
18,82,24,680
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 18.82 కోట్లకుపైగా  నిల్వలు అందుబాటులో ఉన్నాయి.
అణుశక్తి విభాగం
అణు విద్యుత్ ఉత్పత్తి కోసం ప్రాజెక్టులు
గత ఐదేళ్లలో అణువిద్యుత్ ప్రాజెక్టులకు పరిపాలనాపరమైన ఆమోదం మరియు ఆర్థిక అనుమతి లభించిన వాటి వివరాలు ఈ క్రింది విధంగా ఉన్నాయి:
|
|
రాష్ట్రం
|
|
స్థానం
|
|
ప్రాజెక్ట్
|
|
కెపాసిటి

|
|
స్థితి
|
|
తమిళనాడు
|
|
కుడంకుళం
|
|
కెకెఎన్పిపి -5&6
|
|
2 X 1000
|
|
నిర్మాణంలో ఉంది
|
|
కర్ణాటక
|
|
కైగా
|
|
కైగా-5&6
|
|
2 X 700
|
|
సైట్లలో ప్రీ-ప్రాజెక్ట్ కార్యకలాపాలు మరియు దీర్ఘకాల తయారీ సైకిల్ పరికరాల సమూహ సేకరణ
పురోగతిలో ఉన్నాయి .
|
|
హర్యానా
|
|
గోరఖ్పూర్
|
|
జీహెచ్ఏవీపీ - 3&4
|
|
2 X 700
|
|
మధ్యప్రదేశ్
|
|
చుట్కా
|
|
చుట్కా-1&2
|
|
2 X 700
|
|
రాజస్థాన్
|
|
మహిబన్స్వర
|
|
మహి బన్స్వారా-1&2
|
|
2 X 700
|
|
మహి బన్స్వారా-3&4
|
|
2 X 700
ఈ అణువిద్యుత్ ప్రాజెక్టులను ప్రగతిశీలంగా పూర్తి చేస్తే దేశంలో మొత్తం 9000 మెగావాట్ల సామర్థ్యం జోడించబడుతుంది. ప్రస్తుతం ఏ అణువిద్యుత్ ప్రాజెక్టుకు ప్రభుత్వం నుంచి అనుమతి పెండింగ్లో లేదు.
ఈ సమాచారాన్ని పర్సనల్, పబ్లిక్ గ్రీవెన్స్ & పెన్షన్స్ మరియు ప్రధానమంత్రి కార్యాలయం సహాయ మంత్రి డాక్టర్ జితేంద్ర సింగ్ నేడు లోక్సభలో లిఖితపూర్వక సమాధానంలో తెలిపారు.
రక్షణ మంత్రిత్వ శాఖ
కోవిడ్-19 కేసులలో పెరుగుదల నేపథ్యంలో జర్మనీ నుండి ఆక్సిజన్ ఉత్పత్తి ప్లాంట్లను దిగుమతి చేసుకోనున్న ఏఎఫ్ఎంఎస్
- 2021 డిసెంబర్ 31 వరకు ఏఎఫ్ఎంఎస్లోని ఎస్ఎస్సీ వైద్యులకు ఎంఓడీ పొడిగింపు
దేశ వ్యాప్తంగా కోవిడ్-19 వైరస్ రెండవ దశ వ్యాప్తి నేపథ్యంలో ఆసుపత్రులలో ఆక్సిజన్ కొరత నెలకొన్నందున.. జర్మనీ నుండి ఆక్సిజన్ వాయువును ఉత్పత్తి చేసే ప్లాంట్లు, కంటైనర్లను దిగుమతి చేసుకోవాలని 'ఆర్ముడ్ ఫోర్సెస్ మెడికల్ సర్వీసెస్'  నిర్ణయించింది. కోవిడ్-19 రోగుల అవసరాలను తగు విధంగా తీర్చేందుకు వీలుగా ఏఎఫ్ఎంఎస్ ఆసుపత్రులలో మోహరించేలా జర్మనీ నుండి.. ఇరవై మూడు మొబైల్ ఆక్సిజన్ ఉత్పత్తి ప్లాంట్లను విమానం ద్వారా
తీసుకురానున్నారు. ఈ ప్లాంట్లు ఒక్కొక్కటి నిమిషానికి 40 లీటర్ల ఆక్సిజన్, గంటకు 2,400 లీటర్లు ఉత్పత్తి చేసే సామర్థ్యమును కలిగి ఉండనున్నాయి. ఈ
తీరున ఈ ప్లాంట్లు 20-25 మంది రోగుల అవసరాలను తీర్చనున్నాయి. ఆయా
ప్లాంట్ల ప్రత్యేకత ఏమిటంటే ఇవి చిన్నగా సులభంగా తరలించేందుకు వీలుగా
ఉంటాయి. ఈ ఆక్సిజన్ ఉత్పత్తి చేసే ప్లాంట్లు వారంలోపు భారతదేశానికి వస్తాయని భావిస్తున్నారు. కోవిడ్ వ్యాప్తి నేపథ్యంలో రక్షణ శాఖ మరో కీలకమైన నిర్ణయం తీసుకుంది. ప్రస్తుత వైద్య సేవల్లో ఉన్న ఏఎఫ్ఎంఎస్లోని షార్ట్ సర్వీస్ కమిషన్డ్ వైద్యులకు పొడిగింపును ఇవ్వనుంది. ఈ నిర్ణయం 238 మంది వైద్యులతో ఏఎఫ్ఎంఎస్ బలాన్ని మరింతగా పెంచనుంది.
ప్రధాన మంత్రి కార్యాలయం
లాక్ డౌన్ ను ఖచ్చితంగా పాటించాలంటూ పౌరుల కు విజ్ఞప్తి చేసిన ప్రధాన మంత్రి
దేశం లో విధించిన లాక్ డౌన్ ను ప్రజలు గంభీరంగా తీసుకోకుండా ఉంటున్నారని ప్రధాన మంత్రి శ్రీ నరేంద్ర మోదీ ఈ రోజు న పేర్కొన్నారు.
కేంద్ర ప్రభుత్వము మరియు రాష్ట్ర ప్రభుత్వాలు ఇచ్చిన ఆదేశాల ను ఖచ్చితం గా పాటించడం ద్వారా ప్రజలు వారిని మరియు వారి యొక్క కుటుంబ సభ్యుల ను రక్షించుకోవాలి అని శ్రీ మోదీ ట్విటర్ లో విజ్ఞప్తి చేశారు.
ప్రజలు లాక్ డౌన్ ను అనుసరించేటట్టు చూడాలని రాష్ట్ర ప్రభుత్వాలను ఆయన అభ్యర్థించారు.
लॉकडाउन को अभी भी कई लोग गंभीरता से नहीं ले रहे हैं। कृपया
करके अपने आपको बचाएं, अपने परिवार को बचाएं, निर्देशों का गंभीरता से पालन करें।
राज्य सरकारों से मेरा अनुरोध है कि वो नियमोंऔर कानूनों का पालन करवाएं।
— Narendra Modi  March 23, 2020(
ఉక్కు మంత్రిత్వ శాఖ
ప్రివెంటివ్ విజిలెన్స్పై ప్రభావశీల సెషన్ను నిర్వహించిన ఎన్ఎండిసి
ప్రివెంటివ్ విజిలెన్స్  అన్న అంశంపై భారత్లోని అతిపెద్ద ఇనుపఖనిజ ఉత్పత్తిదారు అయిన ఎన్ఎండిసి బుధవారంనాడు హైద్రాబాద్లోని కేంద్ర కార్యాలయంలో సెషన్ను నిర్వహించింది.
కేంద్ర విజిలెన్స్ కమిషన్ అదనపు కార్యదర్శి డాక్టర్ ప్రవీణ్ కుమారి సింగ్ కీలకోపన్యాసం చేశారు. ఈ కార్యక్రమంలో డైరెక్టర్  శ్రీ దిలీప్ కుమార్ మొహంతి. సివిఒ శ్రీ బి. విశ్వనాథ్, ఎన్ఎండిసి సీనియర్ ఎగ్జిక్యూటివ్లు, సిబ్బందితో కలిసి పాల్గొన్నారు.
ముందస్తు నిఘా ప్రాముఖ్యతను పట్టి చూపుతూ, బాధ్యత, పారదర్శకత అన్నవి ఒక సంస్థకు మూల నిబంధనలు, సూత్రాలని డాక్టర్ ప్రవీణ్ కుమారి సింగ్ అన్నారు. అంతర్గత సామర్ధ్యాన్ని పెంపొందించుకోవడానికి, సంభాషణల ద్వారా అవగాహనను పెంచుకోవడం ద్వారా సాధించగలిగే నిజమైన ముందస్తు నిఘా అన్నది వ్యక్తులు వారి చర్యలు, ప్రక్రియలకు జవాబుదారీగా ఉంచుతుంది. సంస్థాగత లక్ష్యాలను అర్థం చేసుకునేందుకు, నైతికత, సమగ్రతకు చెందిన అంశాలను పరిష్కరించేందుకు తమ సహచరులు, సహాయక ఉద్యోగులతో కంపెనీ సీనియర్ ఉద్యోగులు సానుకూల ధోరణితో వ్యవహరిస్తూ, సంభాషించాలి. సమగ్రతను ఒక జీవన విధానంగా చేసే సంస్కృతిని సుపరిపాలన డిమాండ్ చేస్తుందని డాక్టర్ ప్రవీణ్ కుమారి సింగ్ పేర్కొన్నారు.
ఆర్థిక మంత్రిత్వ శాఖ
హల్వా తయారీతో తుది దశకు చేరుకున్న కేంద్ర బడ్జెట్ రూపకల్పన
బడ్జెట్ సమాచారం ప్రతి ఒక్కరూ సులువుగా త్వరితగతిన తెలుసుకోవడానికి వీలు కల్పించే ' కేంద్ర బడ్జెట్ మొబైల్ యాప్'ను విడుదల చేసిన కేంద్ర ఆర్ధిక మంత్రి
కేంద్రబడ్జెట్ రూపకల్పన తుది దశ ప్రారంభానికి సూచనగా ఈ రోజు మధ్యాహ్నం నార్త్ బ్లాక్ లో హల్వా తయారీ కార్యక్రమాన్ని కేంద్ర ఆర్థికశాఖ మంత్రి శ్రీమతి నిర్మలాసీతారామన్ సమక్షంలో నిర్వహించారు. బడ్జెట్ తయారీ 'లాక్ ఇన్' ప్రక్రియ ప్రారంభమయ్యే ముందు హల్వా వేడుకను నిర్వహించడం ఆనవాయితీగా వస్తోంది.
గతంలో ఎన్నడూలేని విధంగా 2021-22 కేంద్రబడ్జెట్ ను కాగితరహిత రూపంలో సిద్ధం చేయడం జరుగుతున్నది. 2021-22 కేంద్ర బడ్జెట్ ను ఫిబ్రవరి ఒకటవ తేదీన ప్రవేశపెట్టనున్నారు.
పార్లమెంట్ సభ్యులు, ప్రజలు ఎలాంటి ఇబ్బందులు లేకుండా బడ్జెట్ పత్రాలను చూడడానికి ఆస్కారం కల్పించాలన్న లక్ష్యంతో రూపొందించిన ' యూనియన్ బడ్జెట్ యాప్ ' ను శ్రీమతి నిర్మలాసీతారామన్ ప్రారంభించారు. డిజిటల్ విధానంలో ఈ యాప్ కు రూపకల్పన చేశారు. రాజ్యాంగంలో పొందుపరచిన విధంగా వార్షిక ఆర్ధిక నివేదిక , గ్రాంటుల డిమాండ్లు, ఆర్ధిక బిల్లు లాంటి ప్రధాని బడ్జెట్ పత్రాలను ఈ యాప్ ద్వారా పొందవచ్చును.
వినియోగదారుల అవసరాలను దృష్టిలో ఉంచుకుని ఈ యాప్ కు రూపకల్పన చేశారు. ఆంగ్ల, హిందీ భాషలలో అందుబాటులో ఉండే ఈ యాప్ ఆండ్రాయిడ్ ఐఓఎస్ వేదికలలో అందుబాటులో ఉంటుంది. యూనియన్ బడ్జెట్ పోర్టల్ నుంచి కూడా దీనిని డౌన్ లోడ్ చేసుకోవచ్చును. ఆర్ధిక వ్యవహారాల శాఖ పర్యవేక్షణలో నేషనల్ ఇన్ఫర్మాటిక్స్ సెంటర్ అధివృద్ధి చేసిన ఈ యాప్ ను సులువుగా ఉపయోగించడానికి వీలుగా డౌన్ లోడ్, ప్రింటింగ్, స్క్రోలింగ్, విషయసూచిక లాంటి సౌకర్యాలను కల్పించారు.
2021 ఫిబ్రవరి ఒకటవ తేదీన పార్లమెంట్ లో ఆర్ధిక మంత్రి బడ్జెట్ ప్రసంగం పూర్తయిన తరువాత యాప్ లో బడ్జెట్ పత్రాలు అందుబాటులోకి వస్తాయి.
హల్వా తయారీ కార్యక్రమంలో శ్రీమతి నిర్మలాసీతారామన్ తో పాటు ఆర్థికశాఖ సహాయ మంత్రి శ్రీ అనురాగ్ సింగ్ ఠాకూర్, ఆర్ధిక శాఖ కార్యదర్శి డాక్టర్ ఎ బి పాండే, ఖర్చుల శాఖ కార్యదర్శి శ్రీ టీవీ సోమనాథన్, ఆర్ధిక వ్యవహారాల కార్యదర్శి శ్రీ తరుణ్ బజాజ్, ఆర్ధిక సర్వీసుల కార్యదర్శి శ్రీ దుబాషీష్ పాండా, ముఖ్య ఆర్ధిక సలహాదారుడు డాక్టర్ సుబ్రమణియన్, అదనపు కార్యదర్శి  శ్రీ రజత్ కుమార్ మిశ్రా ఇతర అధికారులు పాల్గొన్నారు.
బడ్జెట్ తయారీలో పాల్గొంటున్న సీబీడీటీ చైర్మన్ శ్రీ పి సి మోడి, సీబీఐసి చైర్మన్ శ్రీ అజిత్ కుమార్ ఇతర అధికారులు, సిబ్బంది కార్యక్రమానికి హాజరయ్యారు.
బడ్జెట్ తయారీ కార్యక్రమాన్ని సమీక్షించిన మంత్రి సంబంధిత అధికారులకు శుభాకాంక్షలను తెలిపి సలహాలు సూచనలను అందించారు.
ప్రధాన మంత్రి కార్యాలయం
ప్రకాష్ పురబ్ సందర్భంగా ప్రజలకు ప్రధానమంత్రి శుభాకాంక్షలు
శ్రీ గురు గ్రంథసాహిబ్ ప్రకాష్ పురబ్ నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు 'ఎక్స్' పోస్ట్ ద్వారా పంపిన సందేశంలో:
“శ్రీ గురు గ్రంథ్ సాహిబ్ కాలాలతో నిమిత్తం లేని జ్ఞానం, అపార కరుణ వంటి సద్గుణాలకు మార్గదర్శిగా నిలుస్తుంది. ఆ పవిత్ర గ్రంథంలోని ప్రబోధాలు దైవత్వంతో నిండినవై ఉంటాయి. ఇవి కాలాలకు, సరిహద్దులకు అతీతంగా లక్షలాది మందిని ప్రేమ, ఐక్యతలతో శాంతి మార్గంలో నడిపిస్తాయి.ఇది మానవత్వాన్ని అనుసరిస్తూ, నిస్వార్థ సేవను గౌరవించడంతోపాటు జీవితంలోని ప్రతి అంశంలోనూ సామరస్యాన్ని ఆకాంక్షించేలా మనకు స్ఫూర్తినిస్తుంది. ఇంతటి ప్రాశస్త్యం గల శ్రీ గురు గ్రంథ్ సాహిబ్ ప్రకాష్ పురబ్ నేపథ్యంలో మీకందరికీ నా శుభాకాంక్షలు" అని ప్రధానమంత్రి పేర్కొన్నారు.
ప్రధాన మంత్రి కార్యాలయం
ఆసియా క్రీడల పురుషుల కబడ్డీలో స్వర్ణ పతకం సాధించిన భారత జట్టుకు ప్రధానమంత్రి అభినందన
ఆసియా క్రీడల పురుషుల కబడ్డీలో స్వర్ణ పతకం సాధించిన భారత జట్టుకు ప్రధానమంత్రి శ్రీ నరేంద్ర మోదీ అభినందనలు తెలిపారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆనందం ఆకాశం అంచులు దాటిన క్షణమిది! మన కబడ్డీ పురుషుల జట్టు అజేయం! ఆసియా క్రీడలలో స్వర్ణ పతకం సాధించినందుకు వారికి నా అభినందనలు. ఆద్యంతం వారు చూపిన పట్టుదల, దృఢ సంకల్పం, అద్భుతమైన జట్టు కృషి భారతదేశానికి కీర్తినార్జించి పెట్టాయి” అని ప్రధానమంత్రి పేర్కొన్నారు.